CELEX: 62007TB0241
Language: fi
Date: 2008-10-27 00:00:00
Title: Asia T-241/07: Yhteisöjen ensimmäisen oikeusasteen tuomioistuimen määräys 27.10.2008 — Buzzi Unicem v. komissio (Kumoamiskanne — Direktiivi 2003/87/EY — Kasvihuonekaasujen päästöoikeuksien jakosuunnitelma — Italian kansallinen päästöoikeuksien jakosuunnitelma vuosille 2008-2012 — Komission päätös olla esittämättä vastalauseita tietyin edellytyksin — Päätös ei koske kantajaa erikseen — Tutkimatta jättäminen)

10.1.2009   
            
            
               FI
            
            
               Euroopan unionin virallinen lehti
            
            
               C 6/30
            
         Yhteisöjen ensimmäisen oikeusasteen tuomioistuimen määräys 27.10.2008 — Buzzi Unicem v. komissio
   (Asia T-241/07) (1)
   
   (Kumoamiskanne - Direktiivi 2003/87/EY - Kasvihuonekaasujen päästöoikeuksien jakosuunnitelma - Italian kansallinen päästöoikeuksien jakosuunnitelma vuosille 2008-2012 - Komission päätös olla esittämättä vastalauseita tietyin edellytyksin - Päätös ei koske kantajaa erikseen - Tutkimatta jättäminen)
   (2009/C 6/61)
   Oikeudenkäyntikieli: italia
   Asianosaiset
   
      Kantaja: Buzzi Unicem SpA (Casale Monferrato, Italia) (edustajat: asianajajat C. Vivani, M. Vellano ja G. Osch)
   
      Vastaaja: Euroopan yhteisöjen komissio (asiamiehet: U. Wölker ja D. Recchia)
   Oikeudenkäynnin kohde
   Kasvihuonekaasujen päästöoikeuksien kansallisesta jakosuunnitelmasta, jonka Italia on antanut tiedoksi vuosille 2008–2012 kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annetun Euroopan parlamentin ja neuvoston direktiivin 2003/87/EY (EUVL L 275, s. 32) mukaisesti, 15.5.2007 tehtyä komission päätöstä osittain koskeva kumoamisvaatimus, joka perustuu siihen, että komissio asettaa siinä edellytykseksi sille, ettei se esitä vastalausetta kyseisestä kansallisesta jakosuunnitelmasta sen, että toiminnanharjoittajilta poistetaan lupa pitää osaa niille myönnetyistä kiintiöistä, kun kyseessä on ”tuotantolaitosten sulkeminen tuotannon järkiperäistämisen vuoksi”.
   Määräysosa
   
               1)
            
            
               Kanne jätetään tutkimatta.
            
         
               2)
            
            
               Buzzi Unicem SpA vastaa omista oikeudenkäyntikuluistaan ja se velvoitetaan korvaamaan komission oikeudenkäyntikulut.
            
         
      (1)  EUVL C 211, 8.9.2007.